Την εβδομάδα 24-30 Μαρτίου θα επισκεφτεί το Τμήμα μας στο πλαίσιο συνεργασιών του Προγράμματος Erasmus η Ελένη Μαθιού, υποψήφια διδάκτωρ στο Ινστιτούτο Φιλοσοφίας του Πανεπιστημίου της Βόννης. Η κυρία Μαθιού θα συμμετάσχει με συνδιδασκαλία στο μεταπτυχιακό σεμινάριο της Φιλοσοφίας του Νου την Παρασκευή 24/3, 18:00-21:00 και θα αναλάβει να παρουσιάσει το θέμα 'Οι απαρχές του προσωπικού „Εγώ“: Πλάτων, Descartes και Σενέκας'. Η διδακτορική της διατριβή αφορά τη συνείδηση στον Σενέκα και την εκπονεί υπό την επίβλεψη του Christoph Horn.

Την Δευτέρα 27/3, 14:00-17:00 θα βρίσκεται στο γραφείο της κ. Μανωλακάκη και θα είναι διαθέσιμη να δεχθεί φοιτητές για συζήτηση θεμάτων είτε σχετικά με το ερευνητικό της ζήτημα είτε για ανταλλαγή απόψεων και εμπειριών όσον αφορά (διδακτορικές κά) σπουδές στη Βόννη.